**Ill Niño** é un grupo estadounidense de latin metal formado en Nova Jersey a comezos do ano 2000. Tódolos integrantes do grupo teñen orixe latinoamericana, sendo orixinarios ou descendentes de países coma Perú, Guatemala, Venezuela, Brasil, México e República Dominicana.[]

Historia
--------

O grupo creouse no ano 1998, ano no que gravaron un EP, sendo Jorge Rosado o vocalista, có titulo de *El Niño*. Este era tamén o nome do grupo nos seus comezos, facendo referencia ao fenómeno meteorolóxico do mesmo nome. En 1999 o grupo formalizouse oficialmente. Trala marcha de Jorge Rosado do grupo, El Niño firmou coa discográfica Roadrunner Records no ano 2000, pero tiveron que mudar o nome do grupo á *Ill Niño* xa que o anterior xa o tiña outro grupo.

O seu primeiro álbum, *Revolution Revolución*, saíu ao mercado o 18 de setembro do 2001. A banda formou parte das xiras Ozzfest e *Jägermeister* en 2002. A comezos do 2003 Marc Rizzo deixou o grupo, por conflitos persoais e o desexo de perseguir proxectos diferentes, e Danny Couto uniuse ao grupo. Pouco antes da saída ao mercado de *Confession*, Ahrue Luster, anteriormente membro de Machine Head, uniuse ao grupo.

*Confession* foi lanzado ao mercado o 30 de setembro de 2003. O álbum debutou no número 37 na lista Billboard 200. O single principal do disco, "How Can I Live", incluíuse na banda sonora do filme Freddy vs. Jason, e foi o seu primeiro single que chegou a lista Billboard. O álbum vendeu máis de 110,000 copias nos Estados Unidos nos seus primeiros 5 meses no mercado.

O seu terceiro disco, *One Nation Underground*, saíu á venda o 27 de setembro do 2005. O grupo anunciou que remataba o seu contrato coa discográfica Roadrunner Records o 15 de xullo do 2006, e asinou un novo acordo co selo discográfico Cement Shoes Records.

Tras asinar coa nova discográfica, o grupo gravou un EP de cinco temas, *The Under Cover Sessions*, o 7 de novembro do 2006. Tres dos temas eran versións, incluíndo a canción do grupo Faith No More "Zombie Eaters", "Territorial Pissings" de Nirvana e "Red Rain" de Peter Gabriel. Vendeu 1,300 copias na súa primeira semana no mercado.

O cuarto álbum do grupo, *Enigma*, tiña como data de saída ao mercado o 9 de outubro do 2007, pero atrasouse varias veces, saíndo finalmente o 11 de marzo do 2008.

No 2009 comezaron unha xira por Europa chamada *There Goes the Neighborhood* xunto a God Forbid e Exilia, sendo un dos concertos da xira en Vigo o 13 de marzo.[]

En marzo de 2010 o grupo anunciou o seu acordo con Victory Records para a gravación dun novo álbum producido por eles mesmos e os co-produtores Sahaj Ticotin e Clint Lowery. O álbum foi titulado *Dead New World* e publicouse o 25 de outubro de 2010.[]

En febreiro de 2012, Ill Niño anunciou o comezo da gravación do que sería o seu sexto álbum de estudio, de novo baixo o selo de Victory Records. Este novo álbum foi gravado en estudios de Hoboken, Austin e Denver, e foi finalmente publicado o 22 de outubro de 2012 baixo o título *Epidemia*.[] Posteriormente, o 1 de outubro de 2013 o percusionista Daniel Couto deixou o grupo, sendo substituído por Oscar Santiago, e o 22 de xullo de 2014 o grupo publicou un novo álbum de estudio, titulado *Till Death La Familia*.[]

Membros
-------

|  |  |
| --- | --- |
| Membros actuais
* Cristian Machado – Voz principal (1999–actualidade), baixo (1998–1999)
* Dave Chavarri – Batería (1998–actualidade)
* Lazaro Pina – Baixo (1999–actualidade)
* Ahrue Luster – Guitarra (2003–actualidade)
* Diego Verduzco – Guitarra (2006–actualidade)
* Oscar Santiago – Percusión  (2013–actualidade)
 | Antigos membros
* Daniel Gomez – Guitarra (1998)
* Jorge Rosado – Voz principal (1998–1999)
* Marc Rizzo – Guitarra (1998–2003)
* Jardel Martins Paisante – Guitarra (1999–2006)
* Roger Vasquez – Percusión (1999–2003)
* Daniel Couto – Percusión (2003–2013)
 |

Discografía
-----------

* *Revolution Revolución* (2001)
* *Confession* (2003)
* *One Nation Underground* (2005)
* *Enigma* (2008)
* *Dead New World* (2010)
* *Epidemia* (2012)
* *Till Death, La Familia* (2014)

Notas
-----

1. ↑  "Ill Niño" (en inglés). Allmusic.
2. ↑  "Best of Ill Niño - Ill Niño" (en inglés). Allmusic. Consultado o 19 de febreiro de 2013.
3. ↑  McIver, Joel (2002). *Nu Metal: The Next Generation of Rock & Punk* (en inglés). Omnibus Press. p. 62. ISBN 978-0-7119-9209-2.
4. ↑  Udo, Tommy (2002). *Brave Nu World* (en inglés). Sanctuary Publishing. pp. 193–194, 242–243. ISBN 1-86074-415-X.
5. ↑  "Ill Nino - Epidemia Review" (en inglés). Stereokiller. 2 de decembro de 2012. Arquivado dende o orixinal o 22 de xullo de 2015. Consultado o 17 de xullo de 2015.
6. ↑  Ill Niño > Charts & Awards, allmusic.com 29 de Abril de 2006. *(en inglés)*
7. ↑  Ill Niño: 'This Time's For Real' Video Online Arquivado 28 de febreiro de 2008 en Wayback Machine. 20 de Febreiro de 2004. *(en inglés)*
8. ↑  Ill Niño asina con Cement Shoes Records Arquivado 28 de febreiro de 2008 en Wayback Machine. 24 de Xullo do 2006. *(en inglés)*
9. ↑  Ventas na primeira semana de Ill Niño Arquivado 21 de marzo de 2007 en Wayback Machine. 15 de novembro do 2006. *(en inglés)*
10. ↑  O disco 'Enigma' atrásase Arquivado 25 de febreiro de 2008 en Wayback Machine. 10 de xuño do 2007. *(en inglés)*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ill Niño*** |

### Ligazóns externas

* "Web oficial de Ill Niño" (en inglés).
* "Ill Niño en MySpace" (en inglés).

|  |  |
| --- | --- |
| Control de autoridades | 
* Wd: Q866410
* WorldCat
* VIAF: 155160681
* AllMusic: mn0000087741
* BNF: 14252595g
* Discogs: 465285
* Genius: Ill-nino
* ISNI: 0000 0001 0728 8607
* LCCN: no2002087603
* MusicBrainz: ID
* NKC: xx0184138
* Songkick: 24084

 |